钦定古今图书集成/理学汇编/字学典/第079卷 > 《石鼓文序》陶滋
## 钦定古今图书集成/理学汇编/字学典/第079卷 > 《石鼓文序》陶滋

周宣王《石鼓文》十，其义与《车攻》《吉日》之诗相类，而辞
亦闲有同者。鼓距今垂二千三百馀年，散而复合，晦
而复明，意者神物护持，如韩昌黎之所言哉！不然，何
历年之远若是也。宋薛氏尚功，郑氏樵、施氏宿，王氏
厚之，各为训释，不能无议焉者。如以时作畤，矢作尖。
作“雾”，舛讹甚多，不可殚举。然诸家皆为摹本所误，
石鼓盖未之见也。元潘氏迪取诸家说重为考订，闲
亦以垐作即阪作。夫迪亲见之，犹混《鲁鱼矧》诸家
乎？滋躬诣鼓旁，详加摩玩，文之漫剥者，犹隐然有迹
可辨也，乃笔之以归，沈潜其义，参考诸说，是者取之，
误者正之，其未详者，不敢强为之说。鼓之所自，诸家
考辨已明，不复容喙，乃以王氏《辨疑》及《古今歌咏》附
载于后，以见是鼓也直为周宣王之物，好异者不烦
哓哓云。正德戊子秋“九月望古绛陶滋序。”